text: Leygardagin kl.13 var stevnudystur millum 3.deildarliðini hjá TB og B36. Talan var um topuppgerð, tí B36 hevði vunnið allar sínar 6 dystirnar í meistarabólkinum, meðan TB, um teir megna at vinna ein útsettan dyst, vil leggja seg á annað pláss.
text: #000001
text: Útlitini áðrenn dystin vóru ikki góð hjá heimaliðnum, tí nærum helvtin av leikarinum vóru klæktir studentar vikuna frammanundan, og av tí sama høvdu teir gingið í ørviti dagarnar upp til dystin. Harumframt høvdu fleiri aðrir byrja Jóansøkuna við lokkandi nektardansinum í klubbanum fríggjakvøldið.
text: #000002
text: Av tí at dysturin var leiktur á Jóansøku, var hann somuleiðis steypadystur og tí skuldi vinnarin finnast við brotssparkskapping. Fyri TB skutu fyrst Niels, Kai, Benjamin og Petur Joensen, ið allir skoraðu eins trygt og tað var týska landsliðið. Og tá Hugin fyrst bjargaði fyrsta brotssparkinum hjá B36 og ein annar skeyt langt yvir, vann TB Jóansøkusteypið til mikla frøði fyri heimaliðið.
text: #000009
text: Samanumtikið, so var tað sera órættvíst at B36 ikki vann dystin, men tá man ikki skorar uppá sínar møguleikar, so er altíð vandin fyri at man verður revsaður og tað var just tað eitt effektivt TB lið gjørdi hendan dagin.
text: #000010